Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: hozzá benyújtott fellebbezést az 1957. évi IV. törvény 15. §
Paragraph Index: 554

1998. június 9-én kelt határozatával a panaszos részére a részaránytulajdonának megfelelő földet a törvény rendelkezéseinek betartásával adta ki, ami által az előidézett visszásságot megszüntette, az országgyűlési biztos az ügyben ajánlást nem tett, azonban vizsgálatának eredményéről a panaszost, valamint a Megyei FM Hivatal vezetőjét is tájékoztatta. OBH 6027/1997. Nem okoz visszásságot az Alkotmány 2. § (1) bekezdésével összefüggésben, ha a Földkiadó Bizottság az elkésetten hozzá benyújtott földkiadási kérelemben foglaltaktól eltérő helyen adja ki a részaránytulajdonnak megfelelő aranykorona értékű földet. A panaszos beadványában azt sérelmezte, hogy — kérelmében foglaltaktól eltérően — a részaránytulajdonának megfelelő földet a Földkiadó Bizottság a táblából nem a pálházai 1999/79/II. szám 024/22 hrsz.-on, hanem az azt követő harmadik, a 024/25 hrsz.-on adta ki. Az országgyűlési biztos általános helyettese az ügyben a jogbiztonság megsértésének gyanúja miatt indított vizsgálatot. Az országgyűlési biztos általános helyettesének vizsgálata feltárta, hogy a panaszos és felesége 1993. március 17-én földkiadási kérelmet terjesztettek elő a Földkiadó Bizottsághoz, és 91,67 aranykorona értékű részaránytulajdon kiadását kérték. Kérelmükben a földkiadás helyéül több helyrajzi számú táblát megjelöltek, azonban a 024. hrsz.-ú földet a földkiadás helyéül a panaszos nem jelölte meg, és a kérelemhez csatolni elmulasztotta

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes